Серәлі Қожамқұлов — Қазақстан Энциклопедиясы
"Серәлі Қожамқұлов — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=0"
TITLE: Серәлі Қожамқұлов — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=0
META: "Серәлі Қожамқұлов — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=0"
TOTAL WORDS: 334
TEXT: Қазақстан Энциклопедиясы Серәлі Қожамқұлов — актер, ұлттық кәсіби театр өнерінің негізін салушылардың бірі. 1936 жылында Қазақстанның халық әртісі атағын иеленді. 1976 жылында Социалистік Еңбек Ері. 1913 - 1916 жылдарында Троицкінің "Уазифа" мектебінде оқыған. 1919 жылында қызметте араласып, алдымен Қостанай қаласында Ә. Жангелдин басқарған қызыл әскер тобында жауынгер, кейін сот мекемелерінде халық тергеушісі болды. 1920 - 1922 жылдарында Орынбор қаландағы Татар халық ағарту институтында білім алды. Қожамқұловтың өнерге деген құштарлығын алғаш оятқандар – туған жездесі Жүсіп Темірбеков пен жазушыдраматург Бейімбет Майлин. 1920 жылдары "Қызыл керуен" труппасының жұмысына белсене қатысып, өзінің сахналық өнерге деген қабілет-дарынын байқатты. Қожамқұлов осыдан кейін Орынбор қаласында оқып жүрген кезінде де көркемөнерпаздар үйірмесінен қол үзген жоқ. Осы қалада қазақ әдебиетінің көрнекті өкілдері С. Мұқанов, Ғ. Мүсірепов және актер Қ. Бадыровпен танысып, олармен шығармашылық қарым-қатынаста болды. Әуезовтің "Еңлік - Кебек" трагедиясында Еспембет рөлін ойнайды. 1925 жылында Қызылорда қаласында тұңғыш кәсіби Қазақ мемлекеттік драма театры ұйымдастырылғанда Қожамқұлов арнайы шақырылады. Театрда ол актер әрі режиссер қызметін атқарып, 1926 -1932 жылдарында Әуезовтің "Бәйбіше - тоқал", Майлиннің "Шаншар молда", "Ел мектебі", "Қалпе", Ө. Оспановтың "Сеңсең бөрік", Н. Гогольдің "Үйлену" пьесаларын қойды. Қожамқұлов - әрбір рөлдің болмыс-бітіміне сай өзіндік мінезі мен дауыс ырғағын, сахналық қимыл-әрекеті мен сөз мәнерін дәл тауып, құлпырта ойнататын актер еді. Әсіресе, Қожамқұловтың актерлік шеберлігі комедиялық рөлдерде айқын көрінді. Қожамқұловтың таңдаулы рөлдері қатарында Талтаңбай, Тымақбай, Қарабай, Қоңқай, Шахтер Тайман, Еспембет, Көбікті хан, т. Қожамқұлов 1930 жылдан киноға түскен. "Дала әнінде" Батырақтын, "Амангелдіде" Бекет ұстаның, "Ақ гүлде" қарт Жастардың, "Абай әнінде" Баймағамбеттің, "Алтын мүйізде" шопан Әділбектің, "Алдар көседе" Бидің, т. рөлін орындады. 1936 және 1958 жылдары Мәскеу қаласында өткен Қазақ әдебиеті мен өнерінің онкүндіктеріне қатысты. 1973 жылында "Серага" атты телефильм жарық көрді. Гастрольдік сапармен Иранның Шираз қаласында өнер көрсетті. Қожамқұлов атында Жезқазған музыкалық-драма театры, Алматы қаласында көше бар. Алматы қаласында ол тұрған үйге мемориалдық тақта орнатылды. Қазақстан Жоғары Кеңесінің депутаты болды. Қазақстан Жоғары Кеңесінің Құрмет грамоталарымен, 3 рет Ленин ордені, Қазан Революциясы, Еңбек Қызыл Ту, 2-дәрежелі Отан соғысы, "Құрмет белгісі" ордендерімен, медальдармен марапатталған. Қазақ мәдениеті. Энциклопедиялық анықтамалық. ” ЖШС, 2005 ISBN 9965-26-095-8 Қазақ мәдениеті } }}}
